Hann var mikils metinn og einkum ætlaður fyrirmönnum , ferðalöngum og hermönnum . Meðal Asteka var kakóbaunin hins vegar ekki bara drykkjarefni , hún var mikilvæg markaðsvara og þjónaði einnig sem gjaldmiðill . En kakóið var reyndar spánskt leyndarmál í hartnær heila öld ; það barst ekki til Ítalíu fyrr en árið 1606 og varð ekki vinsælt í Frakklandi fyrr en eftir að spænska prinsessan María Theresa giftist Loðvíki fjórtánda árið 1660 . Árið 1847 varð enska fyrirtækið Fry and Sons fyrst til að framleiða súkkulaði í líkri mynd og við þekkjum í dag og 1876 varð svissneskur sælgætisframleiðandi , Daniel Peter að nafni , fyrstur til að blanda mjólkurdufti í súkkulaðið og búa til mjólkursúkkulaði . Ingibjörg Gunnarsdóttir er prófessor í næringarfræði við Matvæla - og næringarfræðideild Háskóla Íslands og forstöðumaður Rannsóknastofu í næringarfræði við Háskóla Íslands og Landspítala . Ingibjörg hefur rannsakað áhrif næringar á meðgöngu á heilsu móður og tengsl næringar og vaxtar fyrstu ár ævinnar við heilsu allt fram á fullorðins ár .